สถาบันกาโรลินสกา

สถาบันกาโรลินสกา () เป็นสถาบันที่สอนทางด้านแพทย์และศัลยศาสตร์ เป็นโรงเรียนแพทย์ที่ใหญ่ที่สุดในสวีเดน และเป็นหนึ่งในมหาวิทยาลัยแพทย์ที่ใหญ่ที่สุดในยุโรปhttps://www.karolinska.se/en/karolinska-university-hospital/about-karolinska/ เป็นศูนย์กลางการรักษาและการศึกษาทางการแพทย์ในประเทศสวีเดน โดยโรงพยาบาลมหาวิทยาลัยกาโรลินสกาโซลน่า และโรงพยาบาลมหาวิทยาลัยกาโรลินสกาฮุดดิงเง่อ เป็นสถานที่ฝึกสอนและทำวิจัยของมหาวิทยาลัย โดยทั้งหมดทำงานร่วมกันในชื่อ Academic health sciences center โดยสามารถผลิตบุคลากรทางการแพทย์ได้กว่า 30 เปอร์เซ็นต์ และมีงานวิจัยกว่า 40 เปอร์เซ็นต์ของทั้งประเทศhttps://web.archive.org/web/20150313035349/http://ki.se/en/research/research-at-karolinska-institutet 

สถาบันกาโรลินสกา ก่อตั้งเมื่อปี ค.ศ.1810 ตั้งอยู่ที่เขตโซลน่า (Solna) เป็นวิทยาเขตแรก และวิทยาเขตที่สองที่เฟลมมิงสเบิร์ก เขตฮุดดิงเง่อ (Huddinge) ทั้งสองที่ เป็นที่ตั้งของโรงพยาบาลมหาวิทยาลัยกาโรลินสกา (Karolinska Universitet Sjukhus) นอกจากนี้ยังมี โรงพยาบาลดันเดอรีด (Danderyds sjukhuset) และโรงพยาบาลเซิร์ดเดอร์ (Södersjukhuset.) เป็นโรงพยาบาลร่วมฝึกสอนและทำวิจัยกับมหาวิทยาลัยอีกด้วย

สมัชชาโนเบลแห่งสถาบันกาโรลินสกาเป็นองค์กรอิสระของสถาบันกาโรลินสกา มีหน้าที่ดูแลและพิจารณาผู้ที่สมควรได้รับรางวัลโนเบลสาขาการแพทย์และสรีรวิทยา คณะกรรมการประกอบไปด้วยศาสตราจารย์ 50 คน จากสาขาต่าง ๆ ของมหาวิทยาลัย https://ki.se/om-ki/nobelpriset-i-fysiologi-eller-medicin  ปัจจุบันมีหลักสูตรที่เปิดสอน 16 สาขา หลักสูตรเพิ่มเติมหลังปริญญา 13 สาขา และหลักสูตรพยาบาลเฉพาะทางอีก 9 สาขา หลักสูตรต่าง ๆ สอนเป็นภาษาสวีเดน แต่หลักสูตรปริญญาโท (บางหลักสูตร) และปริญญาเอก เปิดสอนเป็นภาษาอังกฤษ

จากการจัดอันดับมหาวิทยาลัยโดยวารสารไทมส์ไฮเออร์เอดูเคชันซัปพลีเมนต์ ในปี 2018 สถาบันกาโรลินสกาถูกจัดอันดับในภาพรวมอยู่อันดับที่ 32 ของโลกhttps://www.timeshighereducation.com/world-university-rankings/2018/subject-ranking/clinical-pre-clinical-health#survey-answer ถูกจัดอันดับอยู่ในอันดับที่ 15 ของโลก อันดับ 5 ของยุโรป และอันดับ 1 ของสวีเดนในหัวข้อแพทยศาสตร์พรีคลินิคและวิทยาศาตร์สุขภาพ  

ในขณะที่การจัดอันดับมหาวิทยาลัยโลกโดย QS World University Rankings สถาบันกาโรลินสกาถูกจัดอันดับในหัวข้อแพทยศาสตร์อยู่อันดับที่ 7 ของโลก อันดับที่ 3 ของยุโรป แต่ไม่ถูกจัดอันดับในหัวข้ออื่นhttps://www.topuniversities.com/university-rankings/university-subject-rankings/2018/life-sciences-medicine

ในปี 2015 หลักสูตรทันตแพทยศาสตร์ของสถาบันกาโรลินสกา ได้ถูกจัดอันดับเป็นอันดับที่ 1 ของโลกในหัวข้อด้านทันตกรรม ซึ่งจัดโดย QS เช่นกัน http://www.topuniversities.com/university-rankings/university-subject-rankings/2015/dentistry#sorting=rank+region=+country=+faculty=+stars=false+search=

 ประวัติ 
สถาบันกาโรลินสกา มีชื่อเดิมว่า Royal Caroline Institutehttps://ki.se/en/about/ki-through-the-centuries ก่อตั้งช่วงระหว่างปี ค.ศ. 1810 - 1811 จุดประสงค์เพื่อฝึกหัดศัลยแพทย์สำหรับกองกำลังกลาโหมสวีเดน ชื่อเดิมเมื่อก่อตั้งคือ "Medico - Chirurgiska institutet" (Chirurg (ชีรูก): ศัลยศาสตร์) เมื่อปี 1817 ได้มีการเติมคำว่า 'Karolinska' เพื่อระลึกถึง 'Karoliner' ซึ่งเป็นกลุ่มทหารของกษัตริย์ ชาร์ล หรือ คาร์ล ที่ 13 ดังนั้นสถาบันแห่งนี้จึงมีชื่อเต็มว่า Kung Karolinska Medico-Chirurgiska Institutet ในปี ค.ศ. 1968 ได้เปลี่ยนชื่อใหม่ เหลือเพียง Karolinska Intitutet

สถาบันกาโรลินสกาได้มีการเฉลิมฉลองการก่อตั้งครบ 200 ปี ในปี ค.ศ. 2010 (พ.ศ. 2553)

 สัญลักษณ์ของมหาวิทยาลัย 
คทาแอสคลีเพียส เป็นคทาของเทพเจ้าแห่งการแพทย์แอสคลีเพียส ซึ่งเป็นบุตรของอะพอลโล่ และมักจะมีงูพันรอบคทา ใช้เป็นสัญลักษณ์ทางการแพทย์มาตั้งแต่สมัยกรีกโบราณ

ถ้วยที่มีงู เป็นภาพที่ปรากฏเป็นสัญลักษณ์ของเทพีแห่งสุขอนามัยชื่อไฮเจีย หรือไฮเกีย ซึ่งเป็นบุตรสาวของแอสคลิเพียส งูที่ดื่มน้ำในถ้วยแสดงถึงความโชคดี

ไก่ เป็นสัญลักษณ์ของชีวิตใหม่ของผู้ที่ได้รับการรักษา และแสดงถึงการเสียสละของแอสคลิเพียส ไก่มีความหมายในประโยคสุดท้ายที่โซคราเตส นักปรัชญาชาวกรีกกล่าวหลังจากดื่มถ้วยยาพิษว่า "Crito, we owe a cock to Asclepius. Do pay it. Don't forget."

 หลักสูตรการศึกษา 

สถาบันกาโรลินสกา เปิดสอนเฉพาะหลักสูตรทางการแพทย์เท่านั้น หลักสูตรที่เปิดสอน ได้แก่

 Audiology
 Biomedical laboratory science
 Biomedicine
 Dental hygiene
 Dentistry
 Medical informatics
 Medicine
 Midwifery Nursing
 Specialist nursing
 Occupational therapy
 Optometry
 Physiotherapy
 Psychotherapy
 Public health sciences
 Radiography
 Speech and language pathology

 สถาบัน ศูนย์และหน่วยงานของมหาวิทยาลัย 

 วิทยาศาสตร์ชีวภาพและโภชนาการ
 เซลล์ และอณูชีววิทยา
 ประสาทวิทยาคลินิค
 การวิจัยทางคลินิคและการศึกษาต่อเนื่อง โรงพยาบาลเซิร์ดเดอร์
 ศูนย์คลินิคศึกษา โรงพยาบาลดันเดอรีด
 ศูนย์การศึกษาทางคลินิค อินเตอร์เวนชั่นและเทคโนโลยี
 ทันตแพทยศาสตร์
 เวชศาสตร์สิ่งแวดล้อม
 ห้องปฏิบัติการทางการแพทย์
 การศึกษา สารสนเทศ การจัดการและจริยธรรมทางการแพทย์
 ชีวเคมีทางการแพทย์ และชีวฟิสิกส์ ระบาดวิทยาทางการแพทย์ และเวชสถิติ
 แพทยศาสตร์ วิทยาเขตโซลน่า
 แพทยศาสตร์ วิทยาเขตฮุดดิงเง่อ
 จุลชีววิทยา เนื้องอก และเซลล์วิทยา
 อณูชีววิทยาทางการแพทย์และศัลยกรรม
 ประศาสตร์ชีววิทยา วิทยาศาสตร์การรักษาและสังคม
 มะเร็งวิทยาและพยาธิวิทยามะเร็ง
 สรีรวิทยาและเภสัชวิทยา
 สาธารณสุขศาสตร์
 สุขภาพสตรีและเด็ก

 ดูเพิ่ม 
 รางวัลโนเบล
 สถาบันอุดมศึกษา

 แหล่งข้อมูลอื่น 
 เว็บไซต์สถาบันกาโรลินสกา
 เว็บไซต์ศึกษาต่อประเทศสวีเดน
 รางวัลโนเบล

 อ้างอิง 

หมวดหมู่:สถาบันอุดมศึกษาในประเทศสวีเดน